Libyan sisällissodasta palanneiden sotilaiden ja saatujen aseiden avulla ja meneillään ollutta vallankaappausta hyödyntäen Pohjois-Malin tuaregit aloittivat alkuvuodesta 2012 kapinan, jonka seurauksena tuaregit ja heidän kanssaan taistelleet islamistit valtasivat Azawadin alueen. Azawadin kansallinen vapautusliike (MNLA) julisti Azawadin itsenäiseksi valtioksi 6. huhtikuuta 2012. Itsenäisyys ei ole saanut tukea kansainvälisesti.